ai4bharat/Pralekha huggingface dataset:
राष्ट्रपती कार्यालय
70 व्या प्रजासत्ताक दिनाच्या पूर्वसंध्येला राष्ट्रपतींचा देशाला उद्देशून संदेश
नवी दिल्ली, 24 जानेवारी 2019
70 व्या प्रजासत्ताक दिनाच्या पूर्वसंध्येला म्हणजे उद्या राष्ट्रपती रामनाथ कोविंद देशाला उद्देशून संदेश देणार आहेत. या भाषणाचे आकाशवाणीच्या सर्व वाहिन्यांवरुन संध्याकाळी सात वाजता थेट प्रसारण केले जाईल, तसेच दूरदर्शनच्या सर्व वाहिन्यांवरुनही भाषणाचे थेट प्रक्षेपण होईल. हिंदी आणि त्यानंतर पाठोपाठ इंग्रजी भाषेतून तसेच त्यानंतर प्रादेशिक भाषांतून याचे प्रसारण होईल. आकाशवाणीवरुन रात्री साडे नऊ वाजता प्रादेशिक भाषांतील अनुवाद प्रसारीत केला जाईल.
S.Tupe/R.Aghor/D. Rane
(Visitor Counter : 111
राष्ट्रपती कार्यालय
दसऱ्याच्या पूर्वसंध्येला राष्ट्रपतींनी दिल्या देशवासियांना शुभेच्छा
नवी दिल्ली, 4 ऑक्टोबर 2022
दसरा म्हणजेच विजयादशमीच्या पूर्वसंध्येला राष्ट्रपती द्रौपदी मुर्मू यांनी सर्व जनतेला शुभेच्छा दिल्या आहेत. आपल्या शुभसंदेशात त्या म्हणतात:--
“विजयादशमीच्या या मंगल प्रसंगी, मी सर्व देशवासियांना हार्दिक शुभेच्छा देते.
संपूर्ण देशभर विजयादशमीचा उत्सव सुष्ट शक्तीने दुष्ट शक्तींवर, सत्याने असत्यावर, अनैतिकतेने नैतिकतेवर मिळवलेल्या विजयाचे प्रतीक म्हणून साजरा केला जातो. उत्तर भारतात हा सण ‘दशहरा ‘म्हणून साजरा करतात आणि श्रीरामाने रावणावर मिळवलेल्या विजयाचे प्रतीक म्हणून रावण दहन केले जाते. आदर्श आणि योग्य मर्यादाशील वर्तणूकीचा जो आदर्श प्रभू रामांनी आपल्याला घालून दिला आहे,तो पिढ्यानपिढ्या अनेक लोकांना प्रेरणा देत आला आहे.
तर, पूर्व भारतात, आज दसऱ्याच्या मिरवणुकीनंतर दुर्गा देवीच्या मूर्तीचे विसर्जन केले जाते. हा सन म्हणजे भारताच्या सांस्कृतिक एकतेचे आदर्श उदाहरण आहे.
“आजही ह्या उत्सवापासून आपल्याला शाश्वत मूल्ये आणि नैतिकता, सत्य तसेच चांगुलपणाची प्रेरणा मिळावी, तसेच आपण सगळ्यांना शांततामय आणि सौहार्दपूर्ण आयुष्य जागता यावे, अशी मी प्रार्थना करते”.
राष्ट्रपतींचा संपूर्ण संदेश ऐकण्यासाठी इथे क्लिक करा.G.Chippalkatti/R.Aghor/D.Rane
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 127
कायदा आणि न्याय मंत्रालय
निवेदन
नवी दिल्ली, 12 जून 2023
भारतीय राज्यघटनेच्या अनुच्छेद 224 च्या खंड  द्वारे प्रदान केलेल्या अधिकाराचा वापर करत, तीन वकिलांची मुंबई उच्च न्यायालयाचे अतिरिक्त न्यायाधीश म्हणून नियुक्ती केली आहे. यामध्ये  शैलेश प्रमोद ब्रह्मे,  फिरदोश फिरोज पूनीवाला आणि  जितेंद्र शांतीलाल जैन, या वकिलांचा समावेश आहे. ही नियुक्ती त्यांच्या ज्येष्ठतेनुसार, त्यांनी त्यांच्या संबंधित कार्यालयाचा कार्यभार स्वीकारल्याच्या तारखेपासून, दोन वर्षांच्या कालावधीसाठी असणार आहे. मुंबई उच्च न्यायालयाचे अतिरिक्त न्यायाधीश म्हणून नियुक्ती करताना राष्ट्रपतींना आनंद वाटत आहे.
S.Bedekar/R.Agashe/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 66
राष्ट्रपती कार्यालय
माऊंट अबू येथे ‘सामाजिक परिवर्तनसाठी महिला सक्षमीकरण’वरील राष्ट्रीय परिषदेला राष्ट्रपतींची उपस्थिती
(नवी दिल्ली, 6 डिसेंबर 2019
राष्ट्रपती रामनाथ कोविंद यांनी आज राजस्थानमधील माऊंट अबू येथे ब्रह्मकुमारीच्या मुख्यालयात सामाजिक परिवर्तनासाठी महिला सक्षमीकरण या विषयावरील राष्ट्रीय परिषदला संबोधित केले. यंदाच्या राष्ट्रीय परिषदेचे संकल्पना अतिशय प्रासंगिक असल्याचे राष्ट्रपती म्हणाले. ब्रह्मकुमारी खऱ्या अर्थाने सामाजिक बदलासाठी महिला सक्षमीकरण करत आहेत. महिला सक्षमीकणामुळे समानता आणि सद्भावनावर आधारीत समाज शक्य असल्याचे ते म्हणाले.
महिलांची सुरक्षा ही अतिशय गंभीर समस्या असल्याचे राष्ट्रपती म्हणाले. या संदर्भात बरेचसे काम झाले असून अजूनही बरचं काही करायचे आहे. महिलांवरील राक्षसी हल्ल्यांच्या घटनांमुळे देशाच्या सद्सद् विवेकबुद्धीला हादरा बसला आहे. महिलांप्रती आदराची भावना मुलांमध्ये रुजवण्याची जबाबदारी प्रत्येक पालकाची असल्याचे राष्ट्रपतींनी नमूद केले.
N.Sapre/S.Kane/P.Kor
पेट्रोलियम आणि नैसर्गिक वायू मंत्रालय
पंतप्रधान उज्वला योजनेअंतर्गत गरीब महिलांना ठेवी मुक्त एलपीजी जोडणी
नवी दिल्ली, 6 फेब्रुवारी 2019
पंतप्रधान उज्वला योजनेच्या अंमलबजावणीचा कालावधी 31 मार्च 2020 पर्यंत असून 1 फेब्रुवारी 2019 पर्यंत 8 कोटी एलपीजी जोडणीच्या उदिृष्टापैकी 6.31 कोटी एलपीजी जोडण्या तेल विपणन कंपन्यांनी पुरवल्या आहेत.
उज्वला योजनेच्या लाभार्थ्यांमध्ये एलपीजी वापराला प्रोत्साहन देण्यासाठी तेल विपणन कंपन्यांनी उचललेली प्रमुख पावलं पुढीलप्रमाणे:-
- स्वॅप सुविधा- उज्वला लाभार्थ्याच्या गरजेनुसार 14.2 किलोच्या रिफील ऐवजी 5 किलो रिफीलची सुविधा
- एलपीजी आणि सुरक्षित वापराच्या लाभाबाबत लाभार्थ्यांना शिक्षित करण्यासाठी प्रधानमंत्री एलपीजी पंचायतचे आयोजन
- पहिल्या सहा रिफीलसाठी किंवा एक वर्ष अनुदानातून कर्जवसूलीला सूट
- एलपीजी वापराच्या लाभाबाबत जनजागृती करण्यासाठी दृक-श्राव्य मोहीमेचा शुभारंभ
- पुर्नभरणा करण्यासाठी न आलेल्या लाभार्थ्यांपर्यंत पोहोचण्यासाठी एसएमएस मोहीम
- सार्वजनिक ठिकाणी फलक आणि बॅनर्सच्या माध्यमातून मोहिमेची माहिती
- शाळा, महाविद्यालयात शैक्षणिक कार्यक्रम, प्रश्नमंजुषा, चित्रकला स्पर्धा, वॉकेथॉन, सायक्लोथॉन आदींच्या माध्यमातून जनजागृती
- ग्रामीण भागात पुरवठा सुरळीत ठेवण्यासाठी गेल्या तीन वर्षात 4,900 नवीन वितरक नेमण्यात आले.
पेट्रोलियम आणि नैसर्गिक वायू मंत्री धर्मेंद्र प्रधान यांनी आज राज्यसभेत ही माहिती दिली.
N.Sapre/S.Kane/P.Malandkar
(Visitor Counter : 55
आरोग्य आणि कुटुंब कल्याण मंत्रालय
राज्ये / केंद्रशासित प्रदेशातल्या कोविड 19 प्रतिबंधक लस उपलब्धतेबाबत अद्ययावत माहिती
राज्ये / केंद्रशासित प्रदेशांना आतापर्यंत कोविड प्रतिबंधक लसीच्या 138 कोटींपेक्षा अधिक मात्रा पुरवण्यात आल्या
राज्ये / केंद्रशासित प्रदेश आणि खाजगी रुग्णालयांकडे अद्याप 21.13 कोटी पेक्षा जास्त मात्रा उपलब्ध
कोविड - 19 प्रतिबंधक लसीकरणाची देशभरात व्याप्ती आणि गती वाढवण्यासाठी केंद्रसरकार कटीबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड-19 सार्वत्रिक लसीकरणाच्या नव्या टप्प्याला 21 जून 2021 पासून सुरु झाला. लसींची अधिक उपलब्धता, राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लस उपलब्धतेवर आधीच दृष्टीक्षेप आणि प्रवाही लस पुरवठा साखळी याद्वारे लसीकरण अभियानाला अधिक गती देण्यात आली आहे.
देशव्यापी लसीकरण अभियानाचा भाग म्हणून केंद्र सरकार, राज्ये आणि केंद्रशासित प्रदेशांना कोविड प्रतिबंधक लसीच्या मोफत मात्रा पुरवत आहे. कोविड-19 लसीकरण अभियानाच्या सार्वत्रिकीकरणाच्या नव्या टप्यात केंद्र सरकार, देशातल्या लस उत्पादकांकडून उत्पादित 75% लसी खरेदी करून त्या राज्ये आणि केंद्रशासित प्रदेशांना मोफत पुरवत आहे.
|
|
VACCINE DOSES
|
|

|
|
SUPPLIED
|
|
1,38,95,38,030
|
|
BALANCE AVAILABLE
|
|
21,13,99,456
केंद्र सरकारने आतापर्यंत सर्व स्त्रोताद्वारे 138 कोटींपेक्षा जास्त  लसींच्या मात्रा राज्ये / केंद्रशासित पुरवल्या आहेत.
याशिवाय लसीच्या 21.13 कोटी पेक्षा जास्त  शिल्लक आणि वापरलेल्या नाहीत अशा मात्रा राज्ये आणि केंद्रशासित प्रदेश आणि खाजगी रुग्णालयांकडे उपलब्ध आहेत.
आरोग्य आणि कुटुंब कल्याण मंत्रालय
विड-19 प्रतिबंधक लसीची राज्ये/केंद्रशासित प्रदेशातील उपलब्धतेची अद्ययावत माहिती
राज्ये आणि केंद्रशासित प्रदेशांना लसीच्या 193.53 कोटी पेक्षा अधिक मात्रा करून दिल्या उपलब्ध
राज्ये आणि केंद्रशासित प्रदेशांकडे अजूनही 8.84 कोटींपेक्षा अधिक लसीच्या न वापरलेल्या मात्रा शिल्लक
देशभरात कोविड -19 प्रतिबंधक लसीकरणाचा वेग आणि व्याप्ती वाढविण्यासाठी केंद्र सरकार वचनबद्ध आहे. देशव्यापी कोविड-19 प्रतिबंधक लसीकरणाला 16 जानेवारी 2021 पासून सुरुवात झाली. कोविड -19 प्रतिबंधक लसीकरणाचा सार्वत्रिकीकरणाचा नवा टप्पा 21 जून, 2021 पासून सुरु झाला. राज्ये आणि केंद्रशासित प्रदेशांना लसीकरणाचे उत्तम नियोजन करण्याच्या दृष्टीने लसींची अधिक उपलब्धता, लसींच्या साठ्याविषयी आगाऊ सूचना आणि लसींची पुरवठा साखळी सुनियोजित करणे या माध्यमातून लसीकरण मोहिमेची गती वाढविण्यात आली आहे.
देशव्यापी लसीकरण मोहिमेचा एक भाग म्हणून, भारत सरकार राज्ये आणि केंद्रशासित प्रदेशांना कोविड प्रतिबंधक लसीचा पुरवठा विनामूल्य करत आहे. कोविड-19 प्रतिबंधक लसीकरण मोहिमेच्या सार्वत्रिकीकरणाच्या नवीन टप्प्यात, केंद्र सरकार देशातील लस उत्पादकांद्वारे उत्पादित 75% लस खरेदी करून या लसीचा राज्ये आणि केंद्रशासित प्रदेशांना  पुरवठा करत आहे.
|
|
VACCINE DOSES
|
|

|
|
SUPPLIED
|
|
1,93,53,58,865
|
|
BALANCE AVAILABLE
|
|
8,84,90,855
केंद्र सरकारने लसींच्या 193.53 कोटीपेक्षा अधिक  मात्रा राज्ये/केंद्रशासित प्रदेशांना  आणि थेट राज्याद्वारे खरेदी प्रक्रियेच्या अर्थात सर्व स्रोतांच्या माध्यमातून उपलब्ध करून दिल्या आहेत.
न वापरलेल्या 8.84 कोटीपेक्षा अधिक  मात्रा राज्ये आणि केंद्रशासित प्रदेशांकडे शिल्लक आहेत.
पंतप्रधान कार्यालय
कंपाउंड तिरंदाजी प्रकारात रौप्य पदक मिळवल्याबद्दल अभिषेक वर्माचे पंतप्रधान नरेंद्र मोदी यांनी केले कौतुक
आशियाई क्रीडा स्पर्धेत कंपाउंड तिरंदाजीमध्ये एकल प्रकारात रौप्य पदक पटकावल्याबद्दल तिरंदाज अभिषेक वर्मा याचे पंतप्रधान नरेंद्र मोदी यांनी अभिनंदन केले आहे.
पंतप्रधान मोदी यांनी आपल्या एक्सवरील संदेशात म्हटले आहे,
" @archer_abhishek. ची लक्षणीय कामगिरी. कंपाउंड तिरंदाजीत पुरुष एकल प्रकारात रौप्य पदक पटकावल्याबद्दल अभिनंदन. त्याचे कौशल्य आणि खेळातील नैपुण्य याची चमक दिसून आली. या यशामुळे भारतात उत्साह संचारला आहे.
माहिती आणि प्रसारण मंत्रालय
युरोपातल्या शरणार्थी बालकाभोवती फिरणारा डिस्पाइट द फॉग हा गंभीर विषयावरचा चित्रपट – गोरान पास्कजेविक
डिस्पाइट द फॉग या चित्रपटाने 50 व्या भारतीय आंतरराष्ट्रीय चित्रपट महोत्सवाची सुरुवात
गोवा, 20 नोव्हेंबर 2019
‘डिस्पाइट द फॉग’ या इटालियन चित्रपटाने 50 व्या भारतीय आंतरराष्ट्रीय चित्रपट महोत्सवाला आजपासून गोव्यात सुरुवात होत आहे. युरोपातला अल्पवयीन शरणार्थी या गंभीर विषयाभोवती या चित्रपटाचे कथानक फिरते असे या चित्रपटाचे दिग्दर्शक गोरान पास्कजेविक यांनी या चित्रपटाच्या कलाकारांसह आज घेतलेल्या पत्रकार परिषदेत सांगितले. या विषयावर आधीही अनेक चित्रपट आले आहेत. या कथानकात युरोपमधली जनता शरणार्थीला स्वीकारते की नाही बऱ्याचदा याचे उत्तर नकारार्थीच असते हे मांडण्यात आले आहे. युरोपातील विद्वेषी वातावरणावरील एक रुपक या स्वरुपात त्याची मांडणी करण्यात आली आहे.
शरणार्थीच्या प्रश्नावर स्वत:चे विचार मांडण्याची, सादर करण्याची संधी दिग्दर्शकाने या चित्रपटात घेतली आहे. एखादे एकटे पडलेले मुल मला भेटले तर मी त्याला माझ्याबरोबर घेईन का? की त्याला तसेच सोडेन हा विचार माझ्या मनात आला म्हणूनच हे कथानक आपण विकसित केल्याचे त्यांनी सांगितले.
मेरिलिया ली साची या चित्रपटाच्या निर्मात्यापैकी एक असून, गोरान यांच्या कामाची त्यांनी प्रशंसा केली.
हा चित्रपट म्हणजे मुख्य प्रवाहातला चित्रपट नव्हे तर, हे एक राजकीय निवेदन आहे. हा चित्रपट युरोपातल्या विशेषत: इटलीतल्या मुख्य समस्येवर भाष्य करतो. हा प्रश्न दिवसेंदिवस गंभीर होत चालला आहे. हा चित्रपट माहितीपटाच्या शैलीतला नाही, तर त्याला काव्यात्मक दृष्टीकोन असल्याचे त्यांनी सांगितले.
या चित्रपटात शरणार्थीची भूमिका साकारणाऱ्या अली मुसा या बालकलाकाराने, गोरान यांनी आपल्याला मदत केल्याचे सांगितले.
शरणार्थींच्या प्रश्नावर तोडगा काय यासंदर्भात विचारले असता यावर एकच मार्ग म्हणजे युद्धे करता कामा नये, असे चित्रपटाच्या दिग्दर्शकांनी सांगितले. कोणालाही आपले घर, मित्र आणि संस्कृतीपासून दुरावायचे नसते असे ते म्हणाले.
रस्त्यावर आश्रय घेतलेल्या शरणार्थींची दशा यात दिग्दर्शकाने दाखवली आहे. एका रेस्टॉरंटच्या मालकाला थंडीच्या दिवसात आठ वर्षाचे बालक रस्त्यावर आढळते आणि तो त्याला घरी घेऊन जायचा निर्णय घेतो. या मुलाच्या उपस्थितीवर समाजाच्या कशा प्रतिक्रिया येतात, याचे अभ्यासपूर्ण चित्रण यात सादर करण्यात आले आहे.
देवभूमी या भारतात निर्माण केलेल्या चित्रपटाविषयी गोरान बोलले. हा चित्रपट म्हणजे माझे भारताविषयीचे प्रेम आहे. उत्तराखंडमधे या चित्रपटाचे चित्रिकरण करण्यात आले असून, अतिशय साधे पण भावोत्कट कथानक असलेला हा चित्रपट आहे. भारताविषयीचा आपला स्नेह कसा वृद्धींगत होत गेला हे त्यांनी विषद केले. ॲमेझॉन प्राईमवर हा चित्रपट असून, जगभरातून एक कोटी लोकांचा त्याला प्रतिसाद लाभला आहे.
पारितोषिक प्राप्त सर्बियन दिग्दर्शक गोरान यांनी अनेक चित्रपटांचे दिग्दर्शन केले आहे. 44 व्या इफ्फीत ज्युरी म्हणूनही त्यांनी काम केले आहे.
G.Chippalkatti/N.Chitale/D.Rane
(Visitor Counter : 126
आदिवासी विकास मंत्रालय
केंद्रीय आदिवासी व्यवहार मंत्रालयाने आदिवासींनी तयार केलेल्या उत्पादनांच्या विपणनासाठी उचललेली अनेक पावले
नवी दिल्ली, 2 फेब्रुवारी 2022
केंद्रीय आदिवासी व्यवहार मंत्रालयाने आदिवासी बांधवांनी तयार केलेल्या विविध उत्पादनांच्या विक्रीसाठी विविध उपक्रम हाती घेतले आहेत:
I.मंत्रालय राज्यांना आणि ट्रायफेड अर्थात भारतीय आदिवासी सहकारी विपणन विकास महासंघाला विविध आदिवासी मेळावे आयोजित करण्यासाठी निधी उपलब्ध करून देते, जेणेकरून आदिवासी कलाकार तसेच कारागीर या उत्सवांमध्ये त्यांच्या उत्पादनांचे प्रदर्शन आणि विक्री करू शकतात. मेळावे तसेच प्रदर्शनांच्या माध्यमातून आदिवासी कलाकारांची चित्रकला, हस्तकला आणि कारागिरी, सेंद्रिय उत्पादने यांच्याविषयीचे पारंपारिक कौशल्य प्रदर्शित करता येते. त्याचबरोबर या ठिकाणी आदिवासींचे लोकनृत्य, गाणी, पाककला यांच्या वैशिष्ट्यपूर्ण सादरीकरणाच्या माध्यमातून त्यांच्या समृद्ध सांस्कृतिक वारशाचे दर्शन घडते. कोविड महामारीमुळे वर्ष 2020-21 आणि 2021-22 या दोन वर्षांसाठी राज्य सरकारे तसेच ट्रायफेड यांना कोविड विषयक सर्व नियमांचे पालन करून हे मेळावे आयोजित करण्याचे निर्देश देण्यात आले होते आणि डिजिटल स्वरूपातील प्रदर्शनांचा पर्याय देखील वापरण्याचा सल्ला देण्यात आला होता.
II.स्वतंत्र आदिवासी कलाकार, आदिवासी स्वयंसहाय्यता बचत गट, आदिवासींसोबत काम करणाऱ्या संघटना/संस्था/ बिगर-सरकारी संस्था यांचा समावेश असलेल्या आदिवासी पुरवठादारांना काम नेमून देऊन आदिवासी उत्पादनांच्या विपणनासाठी केंद्रीय आदिवासी व्यवहार मंत्रालय, राज्य सरकारे आणि ट्रायफेड यांना निधी देत असते.
III.अगदी दुर्गम आदिवासी भागातील आदिवासी नागरिकांपर्यंत पोहोचण्यासाठी आणि त्यांनी तयार केलेल्या कलाकुसरीच्या तसेच कारागिरीच्या वस्तू विक्रीसाठी त्यांच्याकडून थेट स्वरुपात मिळविण्यासाठी ट्रायफेड ही संस्था जिल्हा आणि तालुका पातळीवर आदिवासी कारागीर मेळ्यांचे आयोजन करत असते. या उपक्रमातून आदिवासी कलाकारांना प्रदर्शनात येण्याचे आणि त्यांच्या हस्तकलेच्या वस्तूंचे प्रदर्शन करण्यासाठी आमंत्रण दिले जाते.
IV.ट्राईब्स इंडिया दुकानांची साखळी, प्रदर्शने, आदी महोत्सव, ऑनलाईन ई-वाणिज्य मंच इत्यादी उपक्रमांच्या माध्यमातून ट्रायफेड हस्तकलेच्या आणि कारागिरीच्या वस्तूंसह इतर सर्व आदिवासी उत्पादनांच्या थेट विक्रीमध्ये देखील सक्रियतेने सहभागी होत असते.
वर्ष 2015 पासून ट्रायफेडतर्फे आयोजित राष्ट्रीय मेळावे/ उत्सव
|
|
Year
|
|
Theme
|
|
Period
|
|
Venue
|
|
2015
|
|
National Tribal Festival-Vanaj
|
|
13th – 18th February, 2015
|
|
Indira Gandhi Art and Cultural Centre, New Delhi
|
|
2016
|
|
National Tribal Carnival – 2016
|
|
25th – 28th October, 2016
|
|
Indira Gandhi Indoor Stadium and Pragati Maidan, New Delhi
|
|
2017
|
|
National Tribal Festival 
|
|
16th – 30th November, 2017
|
|
Dilli Haat, INA, Central Park, etc, New Delhi
|
|
2018
|
|
National Tribal Festival 
|
|
16th – 30th November, 2018
|
|
Dilli Haat, INA, New Delhi
|
|
2019
|
|
National Tribal Festival 
|
|
16th – 30th November, 2019
|
|
Dilli Haat, INA, New Delhi
|
|
2021
|
|
Tribes India ‘Aadi Mahotsav’
|
|
1st – 15th February, 2021
|
|
Dilli Haat, INA, New
|
|
2021
|
|
Tribes India ‘Aadi Mahotsav’
|
|
16th - 30th November, 2021
|
|
Dilli Haat, INA, New Delhi
केंद्रीय आदिवासी व्यवहार राज्यमंत्री रेणुका सिंग सरुता यांनी आज राज्यसभेत ही माहिती दिली.
S.Thakur/S.Chitnis/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 119
वाणिज्य आणि उदयोग मंत्रालय
अपेडाने जर्मनीसोबत खरेदीदार विक्रेता बैठकीचे केले आभासीपद्धतीने आयोजन
नवी दिल्ली , 26 नोव्हेंबर 2020
वाणिज्य आणि उद्योग मंत्रालयांतर्गत कृषी व प्रक्रियाकृत अन्न उत्पादने निर्यात विकास प्राधिकरण  आपल्या मान्यताप्राप्त कृषी व प्रक्रिया उत्पादनांच्या निर्यात करण्यासाठी अनेक निर्यात प्रोत्साहन उपक्रमांचे आयोजन करत असते.
कोविड 19 साथीच्या काळातही, अपेडाने आभासी माध्यमातून कृषी उत्पादनांच्या निर्यातीसाठी प्रयत्न सुरू ठेवले आहेत. आयात करणाऱ्या देश आणि तिथल्या भारतीय मिशनच्या सहकार्याने, खरेदीदार विक्रेते यांच्या अनेक आभासी बैठका आयोजित करण्यात आल्या.
याचाच एक भाग म्हणून, भारतातील ताजी फळे आणि भाज्यांच्या निर्यातीला प्रोत्साहन देण्यासाठी 25 नोव्हेंबर 2020 रोजी जर्मन आयातदारांच्या व्हर्च्युअल नेटवर्किंग बैठकीचे आयोजन केले होते. अपेडा, भारतीय दूतावास, बर्लिन आणि जर्मन अॅग्रीबिजनेस अलायन्स यांच्या संयुक्त विद्यमाने हा कार्यक्रम आयोजित केला होता. या कार्यक्रमात 70 हून अधिक प्रतिनिधींनी भाग घेतला होता.
याप्रसंगी बर्लिनमधील भारतीय मिशनच्या उपाध्यक्ष परमिता त्रिपाठी, अपेडाचे अध्यक्ष डॉ. एम. अंगमुथू आणि जर्मन अॅग्रीबिजनेस अलायन्सच्या अध्यक्षा ज्युलिया हर्नल यांनी उपस्थितांना संबोधित केले.
अपेडाचे अध्यक्ष डॉ. एम. अंगमुथू यांनी आपल्या भाषणात भारतीय जीआय आणि सेंद्रिय उत्पादने तसेच प्रक्रिया केलेल्या उत्पादने ही निर्यातक्षम असल्याचे सांगितले. बर्लिनमधील भारतीय मिशनच्या उपाध्यक्ष परमिता त्रिपाठी यांनी भारतीय फळांची अनोखी चव आणि दर्जा यामुळे त्यांना मागणी असल्याचे सांगितले.
या कार्यक्रमात भारतीय कृषी उत्पादनांच्या बळकटीवर विशेषतः द्राक्ष आणि ताजी फळे व भाजीपाला याविषयी सादरीकरण केले. जर्मन बाजाराच्या आवश्यकता व अपेक्षांचे सादरीकरण देखील करण्यात आले.
या कार्यक्रमामुळे ताजी फळे आणि भाज्यांच्या निर्यातीतली भारताची क्षमता सिद्ध करण्यासाठी एक व्यासपीठ उपलब्ध झाले तसेच भारतीय कृषी उत्पादनांबाबत जर्मन खरेदीदारांचा विश्वास वाढण्याबरोबरच आणि निर्यातीला चालना मिळाली.
Jaydevi P.S/S.Mhatre/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 155
कृषी मंत्रालय
टोळधाडीमुळे पिकांचे नुकसान
नवी दिल्ली, 18 सप्टेंबर 2020
2019-20 मध्ये राजस्थान आणि गुजरातमधील काही जिल्ह्यांमध्ये टोळधाडीच्या घटना घडल्या. राजस्थान सरकारने दिलेल्या माहितीनुसार 8 जिल्ह्यांमध्ये एकूण 1,79,584 हेक्टर क्षेत्रावरील पिकांना टोळधाडीचा फटका बसला. 2019-20 मध्ये गुजरातमध्ये 2 जिल्ह्यांमध्ये 19,313 हेक्टर क्षेत्रावरील पिकांचे नुकसान झाल्याची माहिती गुजरात सरकारने दिली आहे.
2020-21 मध्ये राजस्थान, मध्य प्रदेश, पंजाब, गुजरात, उत्तर प्रदेश, महाराष्ट्र, छत्तीसगड, बिहार, हरयाणा आणि उत्तराखंड या 10 राज्यांमध्ये पिकांवर टोळधाड आल्याच्या घटनांची नोंद झाली. टोळ निंयत्रणासाठी राज्य सरकारांच्या समन्वयाने उपाययोजना हाती घेण्यात आल्या. गुजरात, छत्तीसगड, पंजाब आणि बिहारमध्ये पिकांचे कोणतेही नुकसान झाले नसल्याची माहिती या राज्य सरकारांनी दिली आहे.
मे-जून 2020 च्या सुरुवातीला राजस्थान सरकारने बिकानेरमध्ये 2235 हेक्टर, हनुमानगडमध्ये 140 हेक्टर, श्री गंगानगरमध्ये 1027 हेक्टर क्षेत्रात पिकांचे 33 टक्के आणि त्यापेक्षा जास्त नुकसान झाल्याची माहिती दिली. मात्र, सुधारित अहवालानुसार असे सांगण्यात आले आहे की यापूर्वी जी आकडेवारी देण्यात आली होती ती आकडेवारी खरीप हंगामातील पिकांच्या पेरणीनंतरच्या सुरुवातीच्या काळातील होती आणि शेतकऱ्यांनी या पिकांची दुसर्यांदा पेरणी केली आहे.
हरियाणा, मध्य प्रदेश, महाराष्ट्र, उत्तर प्रदेश आणि उत्तराखंड यांनी अनुक्रमे 6520 हेक्टर, 4400 हेक्टर, 806 हेक्टर, 488 हेक्टर आणि 267 हेक्टरवर पिकांची 33 टक्क्यांपेक्षा कमी हानी झाली असल्याची माहिती दिली आहे.
2019-20 साठी राजस्थान सरकारने टोळधाडीने नुकसान झालेल्या 79,922 शेतकऱ्यांना राज्य आपत्ती प्रतिसाद निधीतून 132.54 कोटी रुपये मदत कृषी अनुदानाच्या स्वरुपात दिल्याची माहिती दिली आहे. गुजरात सरकारने राज्य आपत्ती प्रतिसाद निधीतून 9134 शेतकऱ्यांना 2019-20 दरम्यान कृषी अनुदान म्हणून 18.74 कोटी रुपये दिल्याची माहिती दिली आहे. 2020-21 या आर्थिक वर्षासाठी आतापर्यंत कोणत्याही राज्य सरकारने टोळधाडीने नुकसान झालेल्या शेतकऱ्यांना मदत दिल्याची माहिती दिलेली नाही. मात्र, टोळधाडीने नुकसान झालेल्या शेतकऱ्यांच्या नुकसानाचा अंदाज घेण्याचे काम सुरू असल्याची माहिती राजस्थान सरकारने दिली आहे. पिकांच्या कापणीच्या प्रयोगाच्या माध्यमातून नुकसानाचे मूल्यमापन केले जाईल आणि सर्व नोंदणीकृत शेतकऱ्यांना प्रधानमंत्री पीक विमा योजनेतील तरतुदीनुसार भरपाई देण्यात येईल. केंद्रीय कृषी आणि शेतकरी कल्याणमंत्री नरेंद्र सिंग तोमर यांनी आज राज्यसभेत एका प्रश्नाच्या लेखी उत्तरात ही माहिती दिली.B.Gokhale/S.Patil/D.Rane
(Visitor Counter : 125
शिक्षण मंत्रालय
आयआयटी बॉम्बेकडून माजी महिला विद्यार्थ्यांच्या सन्मानार्थ पहिल्यांदाच आगळ्या वेगळ्या उपक्रमाचे आयोजन
‘आयआयटी बॉम्बे जेन झिरो विमेन इनिशिएटिव्ह’ मध्ये फाल्गुनी नायर आणि डायना एडलजी झाल्या सहभागी
मुंबईमधल्या आयआयटी बॉम्बे या प्रतिष्ठित उच्च तंत्रज्ञान संस्थेने आपल्या माजी महिला विद्यार्थ्यांपैकी 30 जणींच्या उल्लेखनीय कामगिरीचा गौरव करण्यासाठी आणि त्यांच्या कामगिरीचा आनंद साजरा करण्यासाठी ‘आयआयटी बॉम्बे जेन झिरो विमेन इनिशिएटिव्ह’ या विशेष कार्यक्रमाचे आयोजन केले. या कार्यक्रमामध्ये ‘हर स्टोरी-आयआयटी बॉम्बे जेन झिरो विमेन’ या रश्मी बन्सल यांनी लिहिलेल्या कॉफी टेबल बुकचे आणि एका पॉडकास्ट मालिकेचे देखील 23 सप्टेंबर 2022 रोजी आयआयटी बॉम्बेच्या संकुलात प्रकाशन करण्यात आले.
1958 मध्ये या संस्थेची स्थापना झाल्यापासून सुरुवातीच्या काळात या संस्थेचे प्रतिनिधित्व करणाऱ्या सर्व 30 माजी विद्यार्थिनींना या कार्यक्रमात सन्मानित करण्यात आले. यामध्ये डॉ. रोहिणी गोडबोले[डिस्टिंग्विश्ड ऍलुम्ना;एम.एसस्सी,1974, सिल्वर मेडालिस्ट]; ऑर्डर नॅशनेल डू मेरीट, ऑनररी प्रोफेसर, सेंटर फॉर हाय एनर्जी फिजिक्स, इंडियन इन्स्टिट्युट ऑफ सायन्स, बंगलोर आणि डॉ. शारदा श्रीनिवासन[ डिस्टिंग्विश्ड ऍलुम्ना,, बी. टेक. इंजिनिअरिंग फिजिक्स 1987) प्रोफेसर, नॅशनल इन्स्टिट्युट ऑफ ऍडव्हान्स्ड स्टडीज, बंगलोर या दोन पद्म पुरस्कार विजेत्यांचा देखील समावेश होता.
पद्म पुरस्कार विजेत्या आणि भारतीय महिला क्रिकेट संघाच्या माजी कर्णधार डायना एडलजी आणि ‘नायका’ कंपनीच्या संस्थापक आणि सीईओ फाल्गुनी नायर या कार्यक्रमाच्या अध्यक्षस्थानी होत्या.
अतिशय उत्साहाच्या वातावरणात प्रश्नोत्तराच्या सत्राचं संध्याकाळी आयोजन करण्यात आलं. आयआयटी बॉम्बेच्या तरुण, जिज्ञासू आणि बुद्धिमान विद्यार्थ्यांनी एडलजी यांच्याशी त्याचबरोबर संस्थेच्या इतर माजी विद्यार्थांशी संवाद साधला
‘हर स्टोरी-आयआयटी बॉम्बे जेन झिरो विमेन’ आणि पॉडकास्ट मालिकेमध्ये संशोधन, व्यवसाय, अध्यापन, तंत्रज्ञान, सार्वजनिक सेवा आणि इतर अनेकविध क्षेत्रांमध्ये आयआयटी बॉम्बेच्या माजी महिला विद्यार्थ्यांनी केलेल्या प्रेरणादायी प्रवासाची माहिती देण्यात आली आहे. हे पुस्तक आणि पॉडकास्टमध्ये या माजी विद्यार्थिनींना कोणत्या आव्हानांना तोंड द्यावे लागले, त्यातून त्यांनी जीवनात कोणते धडे गिरवले, त्याचप्रकारे आयआयटी बॉम्बेमधील त्यांचे शिक्षण आणि नेटवर्किंग अनुभव यांनी त्यांना कशा प्रकारे अतिशय खंबीर आणि सामर्थ्यशाली महिला बनवले, याचेही विवेचन करण्यात आले आहे.
1958 मध्ये या संस्थेची स्थापना झाल्यापासून सुरुवातीच्या काळात या संस्थेमधून पदवी मिळवणाऱ्या माजी महिला विद्यार्थ्यांचा सत्कार करण्याच्या उद्देशाने ‘आयआयटी बॉम्बे जेन झिरो विमेन इनिशिएटिव्ह या उपक्रमाचा जन्म झाला. या उपक्रमाच्या माध्यमातून ही संस्था आपल्या माजी महिला विद्यार्थ्यांना त्यांच्या उल्लेखनीय योगदानाबद्दल अभिवादन करत आहे आणि त्यांचे वैयक्तिक आणि व्यावसायिक अनुभव ऐकता आणि पाहता येणार आहेत. नव्या पिढीला सक्षम करणे विशेषतः तरुण महिलांनी शिक्षणासाठी आयआयटी बॉम्बे ची निवड करावी आणि माजी महिला विद्यार्थ्यांचा वारसा पुढे चालवावा हा या उपक्रमाचा व्यापक उद्देश आहे. संस्थेचे माजी विद्यार्थी डी सी अग्रवाल, बी टेक, मेकॅनिकल इंजिनिअरिंग, 1969) आणि त्यांची पत्नी दिवंगत रेणू अग्रवाल यांनी औदार्याने दिलेल्या मदतीच्या माध्यमातून या उपक्रमाचे आयोजन करणे शक्य झाले.
पंतप्रधान कार्यालय
आंतरराष्ट्रीय दिव्यांग दिनानिमित्त पंतप्रधानांचा संदेश
नवी दिल्ली, 3 डिसेंबर 2019
दिव्यांग आंतरराष्ट्रीय दिनानिमित्त पंतप्रधान मोदींनी म्हटले आहे की, ‘आजच्या आंतरराष्ट्रीय दिव्यांग दिनी आमचे दिव्यांग बंधू आणि भगिनी यांच्यासाठी सर्वसमावेशक, सुलभ आणि न्याय्य भविष्य घडवण्यासाठीच्या कटिबद्धतेचा आम्ही पुनरुच्चार करत आहोत. विविध क्षेत्रातील त्यांनी दाखवलेले धैर्य आणि मिळवलेले यश आपल्या सर्वांसाठी प्रेरणादायी आहे.’
B.Gokhale/J.Patankar/P.Kor
(Visitor Counter : 69